1987R1591 — SL — 16.05.2006 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

▼M9

UREDBA KOMISIJE (EGS) št. 1591/87

z dne 5. junija 1987

o standardih kakovosti za brstični ohrovt, gomoljno zeleno in špinačo

▼B







KOMISIJA EVROPSKIH SKUPNOSTI ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (EGS) št. 1351/86 ( 2 ), in zlasti člena 2(3) Uredbe, ker so standardi kakovosti za zelje, brstični ohrovt in gomoljno zeleno določeni v Uredbi Sveta št. 41/66/EGS ( 3 ); ker je bil v Uredbi (EGS) št. 75/74 ( 4 ) opredeljen še razred III za brstični ohrovt; ker so standardi kakovosti za špinačo določeni v Prilogi I/1 k Uredbi Komisije št. 58 ( 5 ), kakor je bila nazadnje spremenjena z Uredbo (EGS) št. 899/87 ( 6 ); ker so standardi kakovosti za slive določeni v Prilogi II/8 k Uredbi Sveta št. 23 ( 7 ), kakor je bila nazadnje spremenjena z Uredbo (EGS) št. 1129/86 ( 8 ); ker je prišlo do razvoja v proizvodnji in trženju teh pridelkov, zlasti glede zahtev veleprodajnih in maloprodajnih trgov; ker je treba skupne standarde kakovosti torej spremeniti, da bi upoštevali nove zahteve; ker se standardi uporabljajo v vseh fazah trženja; ker lahko transport na velike razdalje, shranjevanje za določen čas ali različno ravnanje s proizvodi povzročijo kvarjenje zaradi bioloških procesov v proizvodih in naravne pokvarljivosti; ker je treba torej upoštevati tako kvarjenje pri uporabi standardov v fazah trženja po odpošiljanju; ker je treba pri proizvodih v razredu „ekstra“, ki morajo biti posebej previdno razvrščeni in pakirani, upoštevati le izgubo svežosti in čvrstosti; ker je treba zaradi večje jasnosti in pravne varnosti pri uporabi tako spremenjene standarde pri kasnejših spremembah združiti v eno samo besedilo; ker so ukrepi, predvideni v tej Uredbi, v skladu z mnenjem Upravljalnega odbora za sadje in zelenjavo, JE SPREJELA NASLEDNJO UREDBO:







Člen 1

▼M8

Standardi kakovosti za naslednje proizvode so določeni v Prilogah I, II, III in IV:

▼M9 —————

▼M8

— brstični ohrovt s tarifno oznako KN 0704 20 00,

— gomoljna zelena s tarifno oznako KN 0709 40 00,

— špinača s tarifno oznako KN 0709 70 00.

▼B

Ti standardi se uporabljajo pri vseh fazah trženja pod pogoji, ki so predpisani v Uredbi (EGS) št. 1035/72.

Vendar pa je dovoljeno, da v fazah po odpošiljanju glede na predpisane standarde:

— proizvod kaže rahlo pomanjkanje svežosti in čvrstosti, in/ali

— da se lahko proizvodi iz drugih razredov kot razreda „ekstra“ rahlo kvarijo zaradi bioloških procesov in naravne težnje k pokvarljivosti.

Člen 2

Uredba št. 41/66/EGS in Uredba (EGS) št. 75/74 se razveljavita.

Člen 3

Uredba št. 58 se spremeni:

— v členu 1 se črta „07.01 C“ in „špinača“,

— črta se Priloga I/1.

Člen 4

Uredba št. 23 se spremeni:

— v členu 2(3) se črtajo besede „in za slive“,

— črta se Priloga II/8.

Člen 5

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M9 —————

▼B









PRILOGA II

STANDARDI KAKOVOSTI ZA BRSTIČNI OHROVT

I. OPREDELITEV PROIZVODA

Ta standard se uporablja za brstični ohrovt, kar so stranski brsti vzdolž vertikalnega stebla sort (kultivarjev), vzgojenih iz Brassica oleracea L. var. bullata subazr. gemmifera DC, ki se potrošniku dobavlja svež, pri čemer je izključen brstični ohrovt za industrijsko predelavo.

II. DOLOČBE, KI SE NANAŠAJO NA KAKOVOST

Namen standarda je opredeliti zahteve kakovosti za brstični ohrovt po pripravi in pakiranju.

A. Minimalne zahteve

V vseh razredih mora brstični ohrovt, ob upoštevanju posebnih predpisov za posamezni razred in dovoljena odstopanja, izpolnjevati naslednje zahteve. Glavice morajo biti:

— cele,

— zdrave (proizvodi, ki gnijejo ali se kvarijo, tako da niso primerni za uporabo, so izključeni),

— sveže po videzu,

— čiste, praktično brez tujih vidnih delcev,

— ne smejo biti pomrznjene,

— brez insektov in/ali drugih parazitov,

— brez abnormalne zunanje vlage,

— brez tujega vonja in/ali okusa.

Stebelce obrezanih brstičev mora biti odrezano malo pod zunanjimi listi; stebelce neobrezanih brstičev pa mora biti zlomljeno ob osnovi, rez ali prelom pa mora biti gladek. Odrezanega ali odlomljenega dela se ne smejo držati drugi deli rastline.

Stanje brstičnega ohrovta mora biti tako, da brstični ohrovt:

— prenese transport in rokovanje, in

— da pride v zadovoljivem stanju v namembni kraj.

B. Razvrstitev

Brstični ohrovt razvrščamo v naslednje tri razrede:

(i) razred I Brstični ohrovt tega razreda mora biti dobre kakovosti. Glavice morajo biti: — čvrste in trde, — zaprte, — brez okvar zaradi zmrzali. Brstični ohrovt mora biti značilne močne zelene barve. Pri neobrezanih glavicah je dovoljeno rahlo razbarvanje spodnjih listov. Dovoljene so tudi rahle poškodbe zunanjih listov, ki jih povzroči nabiranje, sortiranje ali pakiranje, če to ne vpliva na splošno dobro stanje proizvoda.

(ii) razred II V tem razredu je brstični ohrovt, ki ne izpolnjuje zahtev za prvi razred, izpolnjuje pa zgoraj navedene minimalne zahteve. Za proizvode v tem razredu so dovoljene naslednje pomanjkljivosti: — glavice brstičnega ohrovta so lahko manj čvrste, — glavice so lahko manj trdno zaprte, vendar ne smejo biti odprte, — rahle poškodbe zaradi zmrzali.

▼M2 —————

▼B

III. DOLOČBE O VELIKOSTI

Velikost se ugotavlja z maksimalnim premerom v ekvatorialnem prerezu.

Minimalni premer je:

— 10 mm za obrezane glavice brstičnega ohrovta v razredu I in II ►M2 ————— ◄ ,

— 15 mm za neobrezane glavice brstičnega ohrovta v razredu I in II.

Pri brstičnem ohrovtu iz razreda I razlika med največjo in najmanjšo glavico v isti enoti pakiranja ne sme biti večja od 20 mm.

IV. DOLOČBE, KI SE NANAŠAJO NA DOVOLJENA ODSTOPANJA

Za proizvode, ki ne izpolnjujejo zahtev za razred, naveden na vsaki enoti pakiranja ali na seriji za brstični ohrovt v razsutem stanju, so dovoljena naslednja odstopanja glede kakovosti in velikosti:

A. Dovoljena odstopanja od kakovosti

(i) razred I 10 % glavic po teži, ki ne izpolnjujejo zahtev za razred I, vendar izpolnjujejo zahteve za razred II, ali izjemoma, ki so znotraj dovoljenih odstopanj tega razreda.

(ii) razred II 10 % glavic po teži, ki ne izpolnjujejo zahtev za ta razred niti minimalnih zahtev, z izjemo gnilih proizvodov ali kako drugače neprimernih za uživanje.

▼M2 —————

▼B

B. Dovoljena odstopanja od velikosti

za vse razrede: 10 % glavic po teži, ki ne izpolnjujejo predpisanih zahtev za ta razred niti minimalnih zahtev, vendar pridelki ne smejo biti gnili ali kako drugače neprimerni za uživanje.

V. DOLOČBE, KI SE NANAŠAJO NA PREDSTAVITEV

A. Izenačenost

Vsebina vsake enote pakiranja mora vsebovati le brstični ohrovt istega porekla, sorte, kakovosti in velikosti (če je predpisano merjenje velikosti).

Celotna vsebina vsake enote pakiranja mora biti taka, kakršni so vidni deli vsebine.

▼M5

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 9 ).

▼B

B. Pakiranje

Glavice morajo biti pakirane tako, da so ustrezno zavarovane.

Notranji material enote pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba materialov, ki nosijo trgovske oznake (etikete, žigi), je dovoljena, če se pri tiskanju in lepljenju uporabljajo nestrupena črnila ali lepila..

Enota pakiranja mora biti brez tujih primesi.

▼M7

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE, KI SE NANAŠAJO NA OZNAČEVANJE

Vsaka enota pakiranja mora imeti na isti strani čitljivo in neizbrisno označene ter z zunanje strani vidne, naslednje podatke:

▼M7

A. Identifikacija Ime in naslov pakirnice in/ali odpremnikaTa navedba se lahko nadomesti: — za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave); — samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda „obrezani brstični ohrovt“ ali „neobrezani brstični ohrovt“, če vsebina ni vidna od zunaj.

C. Poreklo proizvodov Država porekla in po izbiri, področje rasti, ali državno, regionalno ali lokalno ime kraja.

D. Komercialne značilnosti Razred; kadar merjeno je mera izražena z maksimalnim in minimalnim premerom.

E. Uradni kontrolni znak (neobvezno)

▼M7

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼B









PRILOGA III

STANDARDI KAKOVOSTI ZA BELUŠNO ZELENO

I. OPREDELITEV PROIZVODA

Ta standard se uporablja za belušno zeleno vseh sort (kultivarjev), vzgojenih iz Apium graveolens L. var. dulce Mill., ki se potrošniku dobavi sveža, pri čemer je izključena gomoljna zelena za industrijsko predelavo.

II. DOLOČBE, KI SE NANAŠAJO NA KAKOVOST

Namen standarda je opredeliti zahteve kakovosti za gomoljno zeleno po pripravi in pakiranju.

A. Minimalne zahteve

V vseh razredih mora gomoljna zelena, ob upoštevanju posebnih predpisov za posamezni razred in dovoljena odstopanja, izpolnjevati naslednje zahteve. Biti mora:

— cela, zgornji del je lahko obrezan,

— sveža po videzu,

— zdrava (proizvodi, ki gnijejo ali se kvarijo, tako da niso primerni za uporabo, so izključeni),

— brez okvar zaradi zmrzali,

— brez lukenj, brez stranskih poganjkov in cvetnih stebel,

— čista, praktično brez tujih vidnih delcev,

— praktično brez okvar zaradi škodljivcev,

— praktično brez škodljivcev,

— brez odvečne zunanje vlage; če je bila oprana, mora biti osušena,

— brez tujega vonja in/ali okusa.

Glavna korenina mora biti dobro očiščena in ne sme biti daljša od 5 cm.

Gomoljna zelena mora biti normalno razvita, ustrezno času rasti. Stanje gomoljne zelene mora biti tako, da gomoljna zelena:

— prenese transport in rokovanje, in

— da pride v zadovoljivem stanju v namembni kraj.

B. Razvrstitev

Gomoljno zeleno razvrščamo v naslednja dva razreda.

(i) razred I Gomoljna zelena tega razreda mora biti dobre kakovosti, pravilne oblike in brez sledi bolezni na listih ali na listnih pecljih. Listni peclji ne smejo biti zlomljeni, vlaknasti, zmečkani ali razcepljeni. Pri beljeni belušni zeleni morajo biti listni peclji beli do rumenkasto beli ali zelenkasto beli vsaj do polovice celotne dolžine.

(ii) razred II V tem razredu je belušna zelena, ki ne izpolnjuje zahtev za prvi razred, izpolnjuje pa zgoraj navedene minimalne zahteve. Belušna zelena v tem razredu sme imeti rahle znake rjavenja. Lahko ima tudi rahle deformacije ali rahle mehanske poškodbe, ne sme pa imeti več kot dva listna peclja, ki sta zlomljena, zmečkana ali razcepljena. Pri beljeni belušni zeleni morajo biti listni peclji beli do rumenkasto beli ali zelenkasto beli vsaj do tretjine celotne dolžine.

III. DOLOČBE O VELIKOSTI

Velikost se ugotavlja z neto maso. Minimalna masa belušne zelene mora biti 150 g.

Belušno zeleno razvrščamo v tri skupine:

(i) veliko: nad 800 g

(ii) srednjo: 500 do 800 g

(iii) majhno: 150 do 500 g.

Razlika v velikosti med največjo in najmanjšo zeleno v isti enoti pakiranja za omenjene skupine ne sme presegati 200, 150 oziroma 100 g.

Tako razvrščanje in izenačenost sta obvezna samo za razred I.

IV. DOLOČBE, KI SE NANAŠAJO NA DOVOLJENA ODSTOPANJA

Za proizvode, ki ne izpolnjujejo zahtev za razred, naveden na vsaki enoti pakiranja, so dovoljena naslednja odstopanja od kakovosti in velikosti:

A. Dovoljena odstopanja od kakovosti

(i) razred I 10 % korenov belušne zelene po številu, ki ne izpolnjujejo zahtev za razred I, vendar izpolnjujejo zahteve za razred II, ali izjemoma, ki so znotraj odstopanj tega razreda.

(ii) razred II 10 % korenov belušne zelene po številu, ki ne izpolnjujejo zahtev za ta razreda niti minimalnih zahtev, z izjemo gnilih proizvodov ali kako drugače neprimernih za uživanje.

B. Dovoljena odstopanja od velikosti

za oba razreda: 10 % korenov belušne zelene po številu, ki niso v skladu s predpisano velikostjo.

V. DOLOČBE, KI SE NANAŠAJO NA PREDSTAVITEV

A. Izenačenost

Vsebina vsake enote pakiranja mora biti izenačena in mora vsebovati le belušne zelene istega porekla, kakovosti, barve in velikosti (kadar se to zahteva).

Celotna vsebina vsake enote pakiranja mora biti taka, kakršni so vidni deli vsebine.

▼M5

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 10 ).

▼B

B. Predstavitev

Belušna zelena je lahko predstavljena:

— v šopkih v večji enoti pakiranja,

— zložena v enoti pakiranja,

Če je belušna zelena pakirana v šopkih, morajo vsi šopki v isti enoti pakiranja vsebovati enako število korenov belušne zelene.

C. Pakiranje

Belušne zelene morajo biti pakirane tako, da so ustrezno zavarovane.

Notranji material enote pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila..

Enota pakiranja mora biti brez tujih primesi.

▼M7

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE, KI SE NANAŠAJO NA OZNAČEVANJE

Vsaka enota pakiranja mora imeti na isti strani enote pakiranja čitljivo in neizbrisno označene ter z zunanje strani vidne, naslednje podatke.

▼M7

A. Identifikacija Ime in naslov pakirnice in/ali odpremnikaTa navedba se lahko nadomesti: — za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave); — samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda „belušna zelena“, ki ji sledi oznaka „beljena zelena“ ali oznaka tipa barve, če vsebina ni vidna od zunaj.

C. Poreklo proizvodov Država porekla in po izbiri, področje rasti, ali državno, regionalno ali lokalno ime kraja.

D. Komercialne značilnosti razred, če je izmerjena velikost, navedba: velika, srednja ali majhna; število korenov ali, če je to ustrezno, število šopkov.

E. Uradni kontrolni znak (neobvezno)

▼M7

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼B









PRILOGA IV

STANDARDI KAKOVOSTI ZA ŠPINAČO

I. OPREDELITEV PROIZVODA

Ta standard se uporablja za špinačo sort (kultivarjev), vzgojenih iz Spinacia oleracea L., ki se potrošniku dobavi sveža, pri čemer je izključena špinača za industrijsko predelavo.

II. DOLOČBE, KI SE NANAŠAJO NA KAKOVOST

Namen standarda je opredeliti zahteve kakovosti za špinačo po pripravi in pakiranju.

A. Minimalne zahteve

V vseh razredih mora špinača, ob upoštevanju predpisov za posamezni razred in dovoljena odstopanja, izpolnjevati naslednje zahteve. Biti mora:

— zdrava (proizvodi, ki gnijejo ali se kvarijo, tako da niso primerni za uporabo, so izključeni),

— sveža po videzu,

— čista, praktično brez tujih vidnih delcev,

— praktično brez škodljivcev,

— brez cvetnih stebel,

— brez tujega vonja in/ali okusa.

Oprana špinača mora biti ustrezno odcejena.

Pri špinači v rozeti mora biti del, ki zajema korenino, odrezan blizu osnove zunanjih listov.

Špinača mora biti normalno razvita, njeno stanje pa mora biti tako, da špinača

— prenese transport in rokovanje, in

— da pride v zadovoljivem stanju v namembni kraj.

B. Razvrstitev

Špinačo razvrščamo v naslednja dva razreda:

(i) razred I Špinača tega razreda je lahko špinača v listih ali v rozeti in mora biti dobre kakovosti. Listi morajo biti: — normalne barve in videza glede na sorto in čas nabiranja, — brez okvar zaradi zmrzali, živalskih parazitov ali bolezni, ki bi kvarili videz ali užitnost. Pri špinači v listih, listni pecelj ne sme biti daljši od 10 cm.

(ii) razred II V tem razredu je špinača v listih ali v rozeti, ki ne izpolnjuje zahtev za prvi razred, izpolnjuje pa zgoraj navedene minimalne zahteve.

III. DOLOČBE O VELIKOSTI

Merjenje velikosti za špinačo ni obvezno.

IV. DOLOČBE, KI SE NANAŠAJO NA DOVOLJENA ODSTOPANJA

Za proizvode, ki ne izpolnjujejo zahtev za razred, naveden na vsaki enoti pakiranja, so dovoljena naslednja odstopanja od kakovosti:

(i) razred I 10 % špinače po teži, ki ne izpolnjuje zahtev za razred I, vendar izpolnjuje zahteve za razred II, ali izjemoma, ki so znotraj dovoljenih odstopanj tega razreda.

(ii) razred II 10 % špinače po teži, ki ne izpolnjuje zahtev za ta razreda niti minimalnih zahtev, z izjemo gnilih proizvodov ali kako drugače neprimernih za uživanje. Poleg tega se pri špinači v rozeti dovoli odstopanje 10 % po teži rozet s koreninami, ki niso daljše od 1 cm od osnove zunanjih listov.

V. DOLOČBE, KI SE NANAŠAJO NA PREDSTAVITEV

A. Izenačenost

Vsebina vsakega pakiranja mora biti izenačena in mora vsebovati le špinačo istega porekla, sorte in kakovosti.

V isti enoti pakiranja ni dovoljeno pakirati skupaj špinače v listu in špinače v rozeti.

Celotna vsebina vsake enote pakiranja ali šopka mora biti taka, kakršni so vidni deli vsebine pakiranja ali šopka.

▼M5

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 11 ).

▼B

B. Pakiranje

Špinača mora biti pakirana tako, da je ustrezno zavarovana.

Notranji material enote pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba materialov, ki nosijo trgovske oznake (etikete, žigi),če se pri tiskanju in lepljenju uporabljajo nestrupena črnila ali lepila.

Enota pakiranja mora biti brez tujih primesi.

▼M7

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE, KI SE NANAŠAJO NA OZNAČEVANJE

Vsaka enota pakiranja mora imeti na isti strani enote pakiranja čitljivo in neizbrisno označene ter z zunanje strani vidne, naslednje podatke:

▼M7

A. Identifikacija Ime in naslov pakirnice in/ali odpremnikaTa navedba se lahko nadomesti: — za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave); — samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda „špinača v listih“ ali „špinača v rozeti“, če vsebina ni vidna od zunaj.

C. Poreklo proizvodov Država porekla in po izbiri, področje rasti, ali državno, regionalno ali lokalno ime kraja.

D. Komercialne značilnosti Razred.

E. Uradni kontrolni znak (neobvezno)

▼M7

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼M3 —————